[ca] El llenguatge administratiu és, dintre dels anomenats llenguatges d'especialitat, probablement un dels més antics en llengua catalana. Però que sigui un dels llenguatges més antics no vol dir que sigui un dels més coneguts ni dels més ben utilitzats. La història recent de Catalunya ha provocat que, encara avui dia, moltes de les persones que presten serveis en alguna de les administracions públiques catalanes rebessin la seva educació íntegrament en castellà. Per aquest motiu va ser necessari, amb la recuperació de les institucions democràtiques, que des d'aquestes mateixes institucions es posessin en marxa un seguit de tasques d'assessorament i formació dels empleats públics, per tal de catalanitzar unes administracions públiques acostumades a treballar en castellà. L'objectiu d'aquest treball és fer un recull de recursos disponibles en línia que puguin ser d'utilitat als empleats públics a l'hora de redactar documents administratius. Però per fer-ho, primer ens cal saber quines són les mancances actuals amb què es troben aquests empleats en qüestions lingüístiques. Començarem definint què és el llenguatge administratiu, farem un petit repàs a la seva evolució històrica, veurem com es va fixar el català administratiu actual i quin és el marc legal que en regula l'ús. Posteriorment, revisarem quins són els trets que caracteritzen el llenguatge administratiu català per, a continuació, analitzar uns quants documents produïts per una Administració pública local i veure si la seva redacció segueix les pautes fixades per al llenguatge administratiu. També entrevistarem quatre persones, vinculades amb l'Administració local o amb coneixements lingüístics, que ens ajudaran a completar la nostra anàlisi. El treball finalitza amb el recull de recursos disponibles en línia que ens havíem plantejat al principi, elaborat a partir de les necessitats detectades amb l'anàlisi i les entrevistes dutes a terme. Aquest recull pretén ser una font de consulta útil, tant per als treballadors de les administracions públiques, com per a qualsevol persona interessada en el llenguatge administratiu.

[en] The administrative language is, within the so-called specialty languages, probably one of the oldest in the Catalan language. But the fact that it is one of the oldest languages does not mean that it is one of the best known or best used. The recent history of Catalonia has meant that, even today, many of the people who work in any of the Catalan public administrations received their education entirely in Spanish. For this reason it was necessary, with the recovery of the democratic institutions, that from these same institutions a series of tasks of advice and training of public employees were started, in order to Catalanize some public administrations used to work in Spanish. The aim of this work is to make a compilation of resources available online that can be useful to public employees when drafting administrative documents. But in order to do so, we first need to know what the current shortcomings of these employees are in terms of language. We will begin by defining what administrative language is, we will make a brief review of its historical evolution, we will see how the current administrative Catalan was established and what is the legal framework that regulates its use. Afterwards, we will review which are the features that characterize the Catalan administrative language, and then we will analyze a few documents produced by a local public administration and see if their wording follows the guidelines set for administrative language. We will also interview four people, linked to the local Administration or with linguistic knowledge, who will help us to complete our analysis. The work ends with the compilation of available online resources that we had proposed at the beginning, based on the needs detected during the analysis and the interviews carried out. This compilation is intended to be a useful source of reference, both for public administration workers and for anyone interested in administrative language.